CELEX: 32013D0778(01)
Language: hu
Date: 2013-12-13 00:00:00
Title: 2013/778/EU: A Bizottság végrehajtási határozata ( 2013. december 13. ) a Kutatási Végrehajtó Ügynökség létrehozásáról és a 2008/46/EK határozat hatályon kívül helyezéséről

20.12.2013   
            
            
               HU
            
            
               Az Európai Unió Hivatalos Lapja
            
            
               L 346/54
            
         A BIZOTTSÁG VÉGREHAJTÁSI HATÁROZATA
   (2013. december 13.)
   a Kutatási Végrehajtó Ügynökség létrehozásáról és a 2008/46/EK határozat hatályon kívül helyezéséről
   (2013/778/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló, 2002. december 19-i 58/2003/EK tanácsi rendeletre (1) és különösen annak 3. cikkére,
   mivel:
   
               (1)
            
            
               Az 58/2003/EK rendelet felhatalmazza a Bizottságot arra, hogy jogköröket ruházzon át végrehajtó ügynökségekre annak érdekében, hogy azok a nevében és felelőssége alatt egy meghatározott uniós program vagy projekt egészét vagy egy részét végrehajtsák.
            
         
               (2)
            
            
               A végrehajtó ügynökségek program-végrehajtási feladatokkal való megbízásának az a célja, hogy a Bizottság elsődleges, külső szervre át nem ruházható tevékenységére és feladatkörére összpontosíthasson, miközben megtartja a szóban forgó végrehajtó ügynökségek tevékenysége feletti ellenőrzést, és azért viseli a végső felelősséget.
            
         
               (3)
            
            
               A programok végrehajtásával összefüggő feladatok végrehajtó ügynökségre történő átruházásakor egyértelműen külön kell választani egyfelől a programozást, amelyhez szakpolitikai megfontolások figyelembevételével tág határok között gyakorolt diszkrecionális jogkör társul és amelyet a Bizottság végez, másfelől a programvégrehajtást, amellyel összefüggésben a végrehajtó ügynökség kap megbízást.
            
         
               (4)
            
            
               A 2008/46/EK határozattal (2) a Bizottság létrehozta a Kutatási Végrehajtó Ügynökséget (a továbbiakban: Ügynökség), és – az Európai Közösség kutatási, technológiafejlesztési és demonstrációs tevékenységekre vonatkozó hetedik keretprogramján (2007–2013, a továbbiakban: hetedik keretprogram) (3) belül az Európai Közösség kutatási, technológiafejlesztési és demonstrációs tevékenységekre vonatkozó hetedik keretprogramjának (2007–2013) végrehajtására irányuló „Emberek” egyedi program, (4) az Európai Közösség kutatási, technológiafejlesztési és demonstrációs tevékenységekre vonatkozó hetedik keretprogramjának (2007–2013) végrehajtására irányuló „Kapacitások” egyedi program, (5) valamint az Európai Közösség kutatási, technológiafejlesztési és demonstrációs tevékenységekre vonatkozó hetedik keretprogramjának (2007–2013) végrehajtására irányuló „Együttműködés” egyedi program (6) végrehajtása érdekében – megbízta azt a kutatás területén folytatott közösségi cselekvésekkel összefüggő igazgatási feladatok ellátásával.
            
         
               (5)
            
            
               Az Ügynökség bebizonyította, hogy a feladatok végrehajtó ügynökségekre való rábízása rendkívül jó módja a költséghatékonyság növelésének, így ugyanis a Bizottság nagyobb költségvetést képes kezelni anélkül, hogy azzal arányos mértékben kellene növelnie a foglalkoztatottak számát. A Bizottság szakpolitikai döntéshozatali funkcióinak elkülönítése az Ügynökség által folytatott program-végrehajtási feladatoktól azt eredményezte, hogy a maga területén mindkét szervezet jobban tudott teljesíteni. Az Ügynökséggel kapcsolatban az 58/2003/EK rendelet 25. cikke alapján végrehajtott külső értékelés során megállapítást nyert, hogy az Ügynökség hatékonynak és eredményesnek bizonyult a „Kapacitások” egyedi program kkv-kkel kapcsolatos cselekvéseivel, az „Emberek” egyedi program Marie Curie-cselekvéseivel, valamint az „Együttműködés” egyedi program „világűr” és „biztonság” tématerületén folytatott cselekvésekkel összefüggő igazgatási feladatok ellátásában, illetőleg az „Emberek”, a „Kapacitások” és az „Együttműködés” egyedi program összes programterületét érintő adminisztrációs és logisztikai támogatási szolgáltatások nyújtásában. Az Ügynökségre való feladatkör-átruházásnak köszönhetően a 2009-től 2013-ig terjedő időszakban mintegy 106 millió EUR becsült összegű megtakarítást sikerült elérni.
            
         
               (6)
            
            
               „Az Európa 2020 stratégia költségvetése” címmel 2011. június 29-én közzétett közleményében (7) a Bizottság azt javasolta, hogy a 2014-től 2020-ig tartó időszakra szóló többéves pénzügyi keretből támogatott uniós programok végrehajtásában a már működő végrehajtó ügynökségek a korábbinál nagyobb szerepet kapjanak.
            
         
               (7)
            
            
               Az 58/2003/EK rendelet 3. cikkének (1) bekezdése alapján elvégzett költség-haszon elemzés tanúsága szerint az Ügynökség hatékonyabban működik, mint a Bizottság. Az újonnan átruházott feladatok témájukat tekintve összhangban vannak az Ügynökség jelenlegi megbízatásával és feladatkörével, és az Ügynökség jelenlegi tevékenységének folytatását képezik. Az Ügynökség már szert tett olyan szakismeretekre, készségekre és képességekre, amelyek közvetlenül alkalmazhatók e programok végrehajtásában. Az Ügynökség felkészült arra, hogy foglalkozzon a 2014-től 2020-ig tartó időszakra szóló többéves pénzügyi keret kutatási programjainak igazgatásával. A programigazgatási feladatoknak az Ügynökségre történő átruházása biztosítaná az üzletmenet folytonosságát az érintett programok kedvezményezettjei számára, hiszen az Ügynökség a kutatóközösségre összpontosítva már megszerezte a szükséges készségeket és képességeket. A programigazgatási hatásköröknek az Ügynökségre történő átruházása a 2014-től 2024-ig tartó időszakban várhatóan 158 millió EUR megtakarítást eredményez ahhoz az esethez képest, ha a program a Bizottság belső igazgatása alatt állna.
            
         
               (8)
            
            
               A végrehajtó ügynökségek egységes arculatának biztosítása érdekében a Bizottság az ügynökségek új megbízatásainak meghatározása során lehetőség szerint szakpolitikai területek szerint szervezte meg munkájukat.
            
         
               (9)
            
            
               Az Ügynökségre a „Horizont 2020” kutatási és innovációs keretprogram (2014–2020) végrehajtását szolgáló egyedi program (8) következő részeivel összefüggésben indokolt végrehajtási feladatokat bízni:
               
                           —
                        
                        
                           I. rész: „Kiváló tudomány”, amely hasonló tevékenységeket tartalmaz, mint amelyekkel a 2007-től 2013-ig tartó időszakra szóló többéves pénzügyi keret időtartama alatt a Bizottság foglalkozik, és amelyekkel összefüggésben nagy számban kell homogén és sablonos műveleteket végezni,
                        
                     
                           —
                        
                        
                           II. rész: „Ipari vezető szerep”, amely hasonló tevékenységeket tartalmaz, mint amelyekkel már a 2007-től 2013-ig tartó időszakra szóló többéves pénzügyi keret időtartama alatt is részben az Ügynökség foglalkozik, és amely olyan, műszaki tartalmú projektek végrehajtását foglalja magában, amelyekhez nincs szükség politikai döntéshozatalra, és amelyek teljes életciklusukban magas szintű technikai és pénzügyi szakértelmet igényelnek,
                        
                     
                           —
                        
                        
                           III. rész: „Társadalmi kihívások”, amely hasonló tevékenységeket tartalmaz, mint amelyekkel a 2007-től 2013-ig tartó időszakra szóló többéves pénzügyi keret időtartama alatt a Bizottság foglalkozik, és amely olyan, műszaki tartalmú projektek végrehajtását foglalja magában, amelyekhez nincs szükség politikai döntéshozatalra, és amelyek teljes életciklusukban magas szintű technikai és pénzügyi szakértelmet igényelnek,
                        
                     
                           —
                        
                        
                           III./a rész: „A kiválóság és a részvétel szélesítése”, amely hasonló tevékenységeket tartalmaz, mint amelyekkel a 2007-től 2013-ig tartó időszakra szóló többéves pénzügyi keret időtartama alatt a Bizottság foglalkozik, és amely olyan, műszaki tartalmú projektek végrehajtását foglalja magában, amelyekhez nincs szükség politikai döntéshozatalra, és amelyek teljes életciklusukban magas szintű technikai és pénzügyi szakértelmet igényelnek,
                        
                     
                           —
                        
                        
                           III./b rész: „A tudomány a társadalommal és a társadalomért”, amely hasonló tevékenységeket tartalmaz, mint amelyekkel a 2007-től 2013-ig tartó időszakra szóló többéves pénzügyi keret időtartama alatt a Bizottság foglalkozik, és amely olyan, műszaki tartalmú projektek végrehajtását foglalja magában, amelyekhez nincs szükség politikai döntéshozatalra, és amelyek teljes életciklusukban magas szintű technikai és pénzügyi szakértelmet igényelnek.
                        
                     
         
               (10)
            
            
               Az Ügynökségnek továbbra is gondoskodnia kell a hetedik keretprogram azon részeinek végrehajtásáról, amelyekkel kapcsolatban a 2007–2013. évi többéves pénzügyi keret időtartamára megbízást kapott.
            
         
               (11)
            
            
               Az Ügynökség feladataként kell meghatározni azt is, hogy adminisztrációs és logisztikai támogatási szolgáltatásokat nyújtson különösen olyan esetekben, amikor e támogatási szolgáltatások központosítása tovább javíthatja a költséghatékonyságot és fokozhatja a méretgazdaságosságból fakadó előnyök kihasználását.
            
         
               (12)
            
            
               E határozat és az érintett programok következetes és időben történő végrehajtása érdekében biztosítani kell, hogy az Ügynökség a programok végrehajtásával kapcsolatos feladatait a programok hatálybalépésétől függően és annak időpontjától fogva lássa el.
            
         
               (13)
            
            
               A Kutatási Végrehajtó Ügynökséget létre kell hozni. Az Ügynökségnek fel kell váltania a 2008/46/EK határozattal létrehozott végrehajtó ügynökséget, és annak jogutódjává kell válnia. Az Ügynökségnek az 58/2003/EK rendeletben megállapított általános alapszabálynak megfelelően kell működnie.
            
         
               (14)
            
            
               Mindezek miatt a 2008/46/EK határozatot hatályon kívül kell helyezni, és átmeneti rendelkezéseket kell megállapítani.
            
         
               (15)
            
            
               Az e határozatban előírt rendelkezések összhangban vannak a Végrehajtó Ügynökségek Bizottsága véleményével,
            
         ELFOGADTA EZT A HATÁROZATOT:
   1. cikk
   Az Ügynökség létrehozása
   A 2014. január 1-jétől2024. december 31-ig tartó időszakra a 2008/46/EK határozattal létrehozott végrehajtó ügynökség helyett és annak jogutódjaként, az 58/2003/EK rendeletben foglalt alapszabállyal létrejön a Kutatási Végrehajtó Ügynökség (a továbbiakban: Ügynökség).
   2. cikk
   Székhely
   Az Ügynökség székhelye Brüsszel.
   3. cikk
   Célkitűzés és feladatok
   (1)   Az Ügynökség a „Horizont 2020” kutatási és innovációs keretprogram (2014–2020) végrehajtását szolgáló egyedi program következő részeivel összefüggésben lát el végrehajtási feladatokat:
   
               a)
            
            
               I. rész: „Kiváló tudomány”;
            
         
               b)
            
            
               II. rész: „Ipari vezető szerep”;
            
         
               c)
            
            
               III. rész: „Társadalmi kihívások”;
            
         
               d)
            
            
               III./a rész: „A kiválóság és a részvétel szélesítése”;
            
         
               e)
            
            
               III./b rész: „A tudomány a társadalommal és a társadalomért”.
            
         Ez a bekezdés a „Horizont 2020” kutatási és innovációs keretprogram (2014–2020) végrehajtását szolgáló egyedi program hatálybalépésétől függően és annak időpontjától fogva alkalmazandó.
   (2)   Az Ügynökség ellátja a hetedik keretprogram következő részeivel összefüggésben még hátralévő végrehajtási feladatokat:
   
               a)
            
            
               a „Kapacitások” egyedi program „a kkv-k számára végzett kutatás” és „a kkv-szövetségek számára végzett kutatás” elnevezésű részei;
            
         
               b)
            
            
               az „Együttműködés” egyedi program „világűr” és „biztonság” tématerületei;
            
         
               c)
            
            
               az „Emberek” egyedi program.
            
         (3)   Az Ügynökség az (1) és a (2) bekezdésben említett uniós programrészekkel összefüggésben:
   
               a)
            
            
               a Bizottságtól a felhatalmazó jogi aktusban kapott felhatalmazásnak megfelelő körben a Bizottság által elfogadott vonatkozó munkaprogramok alapján ellátja egyes meghatározott projektek élettartama során a felmerülő igazgatási feladatokat;
            
         
               b)
            
            
               a Bizottságtól a felhatalmazó jogi aktusban kapott felhatalmazásnak megfelelő körben elfogadja a bevételekkel és a kiadásokkal kapcsolatos, a költségvetés végrehajtását szolgáló aktusokat és elvégzi a közösségi programok igazgatásához szükséges valamennyi műveletet;
            
         
               c)
            
            
               a Bizottságtól a felhatalmazó jogi aktusban kapott felhatalmazásnak megfelelő körben támogatást nyújt a programvégrehajtáshoz.
            
         (4)   Az Ügynökségnek feladata továbbá, hogy a felhatalmazó jogi aktusban meghatározottak szerint adminisztrációs és logisztikai támogatási szolgáltatásokat nyújtson. Az Ügynökség ezeket a szolgáltatásokat a programvégrehajtó szervezetek javára, a felhatalmazó jogi aktusban megjelölt programok területén végzi.
   4. cikk
   A kinevezések időtartama
   (1)   Az operatív bizottság tagjait két évre kell kinevezni.
   (2)   Az igazgatót négy évre kell kinevezni.
   5. cikk
   Felügyelet és beszámolási kötelezettség
   Az Ügynökség a Bizottság felügyelete alatt működik, és – a felhatalmazó jogi aktusban meghatározott szabályok szerint – köteles rendszeresen beszámolni a felelősségi körébe tartozó uniós programok és programrészek végrehajtásáról, valamint az általa végzett adminisztrációs és logisztikai támogatási szolgáltatásokról.
   6. cikk
   A működési költségvetés végrehajtása
   Az Ügynökség működési költségvetését az 1653/2004/EK bizottsági rendelet (9) rendelkezései szerint hajtja végre.
   7. cikk
   Hatályon kívül helyezés és átmeneti rendelkezések
   (1)   A 2008/46/EK határozat 2014. január 1-jével hatályát veszti. A hatályát vesztő határozatra vonatkozó hivatkozásokat e határozatra vonatkozó hivatkozásnak kell tekinteni.
   (2)   Az Ügynökség a 2008/46/EK határozattal létrehozott végrehajtó ügynökség jogutódja.
   (3)   A kirendelt tisztviselők besorolására vonatkozóan a hatáskör-átruházó jogi aktusban előírt felülvizsgálat sérelme nélkül e határozat nem érinti az Ügynökség alkalmazásában álló személyzet – beleértve az igazgatót is – jogait és kötelezettségeit.
   8. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő napon lép hatályba.
   Ezt a határozatot 2014. január 1-jétől kell alkalmazni.
   
      Kelt Brüsszelben, 2013. december 13-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 11., 2003.1.16., 1. o.
   
      (2)  HL L 11., 2008.1.15., 9. o.
   
      (3)  HL L 412., 2006.12.30., 1. o.
   
      (4)  HL L 54., 2007.2.22., 91. o.
   
      (5)  HL L 54., 2007.2.22., 101. o.
   
      (6)  HL L 54., 2007.2.22., 30. o.
   
      (7)  COM(2011) 500 végleges.
   
      (8)  HL L 347., 2013.12.20., 965. o.
   
      (9)  HL L 297., 2004.9.22., 6. o.